ЦЕНТЪР ЗА СПЕШНА  МЕДИЦИНСКА ПОМОЩ – БЛАГОЕВГРАД
2700 Гр. Благоевград, ул. “Бр. Миладинови” № 21 тел./факс 073 88-69-54

СЪГЛАСУВАЛ:          					УТВЪРДИЛ:
	Д-Р О.ЧИЛЕВ   					          Д-Р В. АНТОВА
	ДИРЕКТОР РЗИ			             		ДИРЕКТОР ЦСМП

ПРОФИЛАКТИКА НА НОЗОКОМИАЛНИ ИНФЕКЦИИ.
Дезинфекция и стерилизация-дезинфекционни препарти, използвани от ЦСМП-Благоевград

1. Профилактиката (превенцията) на нозокомиалните инфекции е отговорност на целия персонал на лечебното заведение: лекари, сестри/акушерки, фармацевти, технически персонал и др.
 2. За профилактика на нозокомиалните инфекции се прилага комплексен подход, който включва следните специфични елементи със задължителен характер:
2.1. Стандартни предпазни и подходящи изолационни мерки при грижите за пациента с цел да се ограничи предаване на нозокомиалните инфекции от пациент на пациент;
2.2. Защита на пациентите чрез ограничаване до възможния минимум на инвазивните манипулации и приложение на подходяща антибиотична и имунопрофилактика;
2.3. Защита на персонала от нозокомиалните инфекции
3. Оценка на риска. Оценката на риска се извършва с цел правилно определяне на предпазните мерки.
3.1. Рискът от възникване на нозокомиалните инфекции се определя от:
3.1.1. фактори, свързани със здравното състояние на пациента (хронични заболявания, степен на имунокомпрометиране);
3.1.2. фактори, свързани с вида на приложените диагностично-лечебни процедури, коитомогат да увеличат риска.
3.2. Пациентите и процедурите се категоризират, а предпазните мерки се
планират според нивото на риска.
4.За профилактика и контрол на нозокомиалните инфекции се  прилагат две основни категории предпазни мерки:
4.1. Стандартни предпазни мерки, които задължително се прилагат при всички пациенти независимо от диагнозата и инфекциозния статус.
4.2. Допълнителни (изолационни/бариерни мерки), които са специфични и целят прекъсване на съответния път на разпространение на нозокомиалните инфекции: аерогенен, въздушно-капков или контактен.
5. Стандартни предпазни мерки.
5.1. Стандартните предпазни мерки представляват задължителния минимум от изисквания за превенция на нозокомиалните инфекции . Те са предназначени да ограничат риска от предаване на микроорганизмите - причинители на нозокомиалните инфекции, както от установени, така и от неустановени източници на зараза в лечебните заведения. 
Задължителното прилагане на комплекса от стандартни предпазни мерки при грижите за всички пациенти осигурява висока степен на защита за пациенти, персонал и трети лица.
5.2. Стандартните предпазни мерки се прилагат при очакван контакт със:
а) кръв;
б) всички видове телесни субстанции, секрети и екскрети, с изключение на пот,
независимо от установеното наличие или липса на кръв в тях;
в) увредена кожа;
г) лигавица.
5.3. Стандартните предпазни мерки включват комплекс от безопасни методи на работа и лични предпазни средства с бариерни функции:
а) хигиена на ръцете;
б) използване на лични предпазни средства при контакт с кръв, други телесни течности, екскрети и секрети;
в) почистване, дезинфекция и стерилизация на оборудване, бельо и околна среда;
г) управление на болничните отпадъци;
д) безопасна употреба на остри и режещи предмети.
6. Хигиена на ръцете.
6.1. Ръцете са основен фактор за предаване на нозокомиалните инфекции . Правилно проведената
деконтаминация (измиване и/или дезинфекция) на ръцете е с доказана ефективност за превенцияна нозокомиалните инфекции и за защита както на пациентите, така и на медицинския персонал.
6.2. С миенето и хигиенната дезинфекция на ръце се постига редукция на транзиторната флора, а с хирургичната дезинфекция - редукция и на част от постоянната флора.
6.3. Хигиената на ръцете се състои от четири елемента, които се прилагат отделно или в комбинация: миене на ръце, дезинфекция на ръце, защита на ръцете от контаминация чрез ръкавици и грижи за кожата на ръцете.
6.3.1. Миене на ръце 
6.3.1.1. Обикновеното миене на ръцете (в бита) със сапун има минимална до липсваща антимикробна активност. То отстранява замърсяванията, пот, кожни липиди, епителни лющещи се клетки и повърхностната транзиторна флора.
6.3.1.2. Миенето на ръце с антимикробен (антисептичен) сапун осигурява по-добра редукция на флората, но не може да замени хигиенната дезинфекция на ръце в лечебните заведения.
6.3.2. Дезинфекция на ръце. Дезинфекцията на ръце бива хигиенна или хирургична в зависимост от целта, използваното количество препарат и времето на въздействие.
6.3.2.1. Хигиенната дезинфекция на ръце с дезинфектант е сигурен, евтин и бърз метод за редукция на транзиторната флора. Тя се извършва чрез втриване на препарат (за предпочитане наалкохолна основа) или миене с антисептичен сапун и има за цел унищожаване/инактивиране на микроорганизмите, предотвратяване на предаването им и лична защита 
7. Личните предпазни средства включват:
а) ръкавици;
б) защитни средства за очите (очила, шлемове);
в) маски;
г) предпазно облекло - престилки, обувки/калцуни и шапки.
7.2. Личните предпазни средства се използват от:
а) медицинските специалисти, които непосредствено обслужват пациентите и могат да имат контакт с кръв, телесни течности, екскрети и секрети;
б) лабораторния персонал, който обработва материали от пациентите;
в) помощния персонал (санитари, персонал от звеното за централно снабдяване със стерилни материали), в пералното отделение, по почистването и др.) в случаите, когато имат контакт с кръв, телесни течности, екскрети и секрети;
г) придружители, които се грижат за болния, в случаите, когато имат контакт с кръв, телесни течности, екскрети и секрети.
7.3. Принципи за използване на личните предпазни средства. Личните предпазни средства намаляват, но не отстраняват напълно риска от заразяване. Те трябва да се използват целесъобразно, правилно и винаги когато има риск от заразяване.
7.3.1. Задължение на работодателя е да осигури необходимите лични предпазни средства, както и обучение за тяхното използване.
7.3.2. Използването на личните предпазни средства не замества необходимостта от спазването на другите основни мерки за превенция на инфекциите, като хигиената на ръцете и безопасната употреба на остри и режещи предмети.
7.3.3. Личните предпазни средства се заменят изцяло с нови и ръцете се измиват или се дезинфектират след всеки пациент или при изпълнение на друга дейност.

Стерилизация е метод за унищожаване на микроорганизмите, включително и техните спори чрез физични средства.На стерилизация в ЦСМП-Благоевград подлежат хирургичен инструментариум и марлени компреси. Хирургичният инструментариум се стерилизира във всеки филиал на ЦСМП-Благоевград, чрез суха топлина в стерилизатор. Марлените компреси  на всеки филиал се стерилизират в автоклави към съответните МБАЛ, с които ЦСМП-Благоевград  е сключил договори.

Дезинфекцията е профилактична дейност включваща мероприятия за унищожаване на патогенни микроорганизми вьв вьншната среда. ЦСМП-Благоевград използва препарати на лицензирана фирма за производство  на препарти за за дезинфекция и хигиена- “ЖИВАС” ООД 

           Настоящата програма ПРОФИЛАКТИКА НА НОЗОКОМИАЛНИ ИНФЕКЦИИ. Дезинфекция и стерилизация -дезинфекционни препарти, използвани от ЦСМП -Благоевград е утвърдена с писмо изх. № 74-00-63/07.11.2011 г. от Директор РЗИ – Благоевград.

  		Изготвил:А.Бобошевска:
 	/гл.мед. сестра на ЦСМП-Благоевград/